हमारे दैनिक जीवन में काम आने वाली वस्तुओं का मूलाधार कृषि ही है । हमारा भोजन, वस्त्र तथा फल-फूल आदि हमें सभी कुछ कृषि से ही प्राप्त होता है । हमारे देश की जनसंख्या का ७०% भाग कृषि-कार्य करके अपनी आजीविका कमाता है । कृषि-कार्य में जुटे हुए ये लोग ही किसान कहलाते हैं । ये भारतीय सभ्यता, संस्कृति और आचार विचार के प्रतीक होते हैं । इन्हीं के बल तथा सेवा कार्य पर समाज का ढाँचा खड़ा रहता है । शहर की चमक-दमक, नारियों के फैशन तथा नेताओं के सैर-सपाटे सबके सब किसान के कन्धों पर ही टिके हैं । यह सबका अन्नदाता, वस्त्रदाता और जीवनदाता है । सारा समाज उसी के बल पर पनपता है । अतः जन-जीवन के लिए उसका विशेष महत्त्व है।